Source: https://lpf.ro/noutati/fcsb-poli-ia-i-teja-contra-teja/1255
Timestamp: 2020-02-23 10:15:39+00:00

Document:
FCSB – Poli Iași. Teja contra Teja - Liga Profesionistă de Fotbal
FCSB – Poli Iași. Teja contra Teja
Știri•18.08.2019
FCSB - Politehnica Iaşi, duminică - 18 august, ora 21.00
FCSB vine după trei înfrângeri consecutive în campionat, ultima oară când a înregistrat o asemenea serie negativă consemnându-se în primăvara lui 2002.
- Cu 11 puncte scoase în primele 5 etape, CSM Poli Iaşi se află în faţa celui mai bun start de campionat din istoria echipei. Mai mult, gruparea moldavă are şi cea mai bună apărare, doar un gol încasat.
- 6 aprilie 2019, FC Hermannstadt - CSM Poli 0-1 a fost ultimul succes bifat de ieşeni pe teren advers în campionat. Au urmat cinci remize şi două partide pierdute.
FCSB şi CSM Poli Iaşi s-au mai întâlnit de 14 ori în principala competiţie internă, de opt ori s-au impus bucureştenii, de patru ori au terminat la egalitate, în timp ce ieşenii au câştigat două jocuri.
- Gruparea moldavă este fără victorie pe terenul roş-albaştrilor, palmaresul cu FCSB gazdă cuprinzînd patru succese ale bucureştenilor şi trei remize.
- Primul meci a avut loc pe 16 septembrie 2012, CSM Poli - FCSB 0-3 (marcatori Alexandru Chipciu - dublă şi Rocha).
- O singură remiză albă s-a consemnat în duelurile drecte, pe 28 mai 2015, la Iaşi, în ultima etapă. Graţie acelui punct, roş-albaştrii au cucerit ultimul titlu din vitrina clubului.
- Prima victorie din contul studenţilor: 17 noiembrie 2017, CSM Poli - FCSB 1-0, gol Ionuţ Panţîru.
- Cea mai mare diferenţă de scor: 5 august 2018, FCSB - CSM Poli Iaşi 4-0.
- Cea mai recentă întâlnire: 25 noiembrie 2018, CSM Poli Iaşi - FCSB 1-2, marcatori Dylan Flores, respectiv Dennis Man şi Florin Tănase.
Mediile de vârstă ale celor două loturi: FCSB - 25 ani şi 4 luni; Poli Iaşi - 25 ani şi 9 luni.
- FCSB este echipa cu cei mai mulţi jucători utilizaţi - 27, dintre care 8 autohtoni născuţi după 1 ianuarie 1998.
- 21 de fotbalişti a folosit Mihai Teja, printre care şi jucătorii activi cu cele mai multe meciuri în CASA Liga 1, Cosmin Frăsinescu (378 jocuri) şi Andrei Cristea (363 meciuri).
- Două titluri de campion a câştigat Andrei Cristea cu gruparea roş-albastră (2004/2005, 2005/2006), el fiind şi eroul unuia dintre cele mai spectaculoase meciuri europene din ultimii 20 de ani, februarie 2004, FCSB - Valencia 2-0 (dublă).
CSM Poli Iaşi este a cincea echipă pe care Mihai Teja o antrenează în principala competiţie internă (U Cluj 2013/14, 2014/15; Dinamo 2014/15; Gaz Metan 2018/19; FCSB 2018/19; CSM Poli Iaşi 2019/20), palmaresul său cuprinzând 73 de jocuri, 34 încheiate cu victorii, 19 la egalitate şi 20 cu înfrângeri.
Mihai Teja vs FCSB: 4 jocuri în Liga 1 - 4 înfrângeri.

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM